ગુજરાતમાં પાટીદાર અનામતની આગને 23મી જુલાઈએ એક વર્ષ પૂરું થયું. પાટીદાર અનામત આંદોલનમાં 800થી વધુ સભાઓ, 14 હજાર ગામોમાં એકતાયાત્રા, 28 હજાર યુવાનો સામે પોલીસ કેસ થયા. 2400 જેટલા પાટીદાર યુવાનોને જેલ ભેગા કરવામાં આવ્યા. 6 પાટીદાર યુવાનો સામે રાજદ્રોહનો કેસ થયો. જ્યારે 10 યુવાનોએ પોલીસ ગોળીબારમાં જીવ ગુમાવ્યા અને 6 યુવાનોએ અનામતની માગ સાથે આત્મહત્યા કરી હતી. પાટીદાર આંદોલનમાં હાર્દિક પટેલ, લાલજી પટેલ અને વરૂણ પટેલ જેવા નેતાઓએ સમાજમાં અનામતની આગ ફેલાવી. સરકારે EBCના રૂપમાં પાટીદારોને આડકતરી અનામત તો આપી, પણ પાટીદારોને તે માફક ન આવી.